În atașament sunt trecute condițiile de înscriere la gradele didactice I si II. Acestea cuprind cereri de preînscriere (pentru susținerea inspecției curente 1), cereri de înscriere, acte necesare la dosare, fișe de înscriere. Perioada depunerii documentelor, vă reamintim, este 1octombrie-29 noiembrie 2022.

 **Conform metodologiei care reglementează desfășurarea gradelor didactice I și II, cererile si dosarele se depun la școală, iar conducerea acesteia le transmite la inspectoratul scolar (veți primi o programare în acest sens pentru începutul lunii noiembrie).**

 Cadrele didactice care au promovat definitivatul in sesiunea 2022, asteaptă un an, după care depun cerere de preînscriere la gradul didactic II, cerere urmata de inspectia curenta 1 (in anul scolar 2023-2024). In anul scolar urmator se depune dosarul de înscriere. Conducerea școlii este responsabilă de verificarea îndeplinirii criteriilor de vechime de către candidați (între data de 1 septembrie a anului de promovare a definitivatului si data de 1 septembrie a anului in care se sustine examenul de obținere a gradului didactic II trebuie sa treaca 4 ani de vechime efectivă la catedra). Cei care au au promovat definitivatul cu nota 10, in sesiunea 2022, pot depune deja cerere de preînscriere, in lunile octombrie/noiembrie 2022 (castigă un an).

 Cadrele didactice care au promovat examenul de obținere a gradului didactic II in sesiunea 2022 pot depune cererea de preînscriere la examenul de obtinere a gradului I înca din acest an scolar (1 octombrie-29 noiembrie 2022), cerere urmata de sustinerea inspectiei curente 1 (in acelasi an scolar, pana pe 31 mai 2023). In anul școlar următor se depun dosarele de înscriere și se susține colocviul, în al treilea an se depune lucrarea metodico-științifică, iar în ultimul an se susține inspecția specială, in aceeasi zi cu prezentarea lucrării. Cei care au promovat examenul de obținere a gradului didactic II cu nota 10, in sesiunea 2022, pot depune dosarul de înscriere in anul școlar curent, mai exact in octombrie/noiembrie 2022. Însă, la dosar trebuie atașat raportul scris de la inspectia curenta 1, deci inspecția trebuie efectuata in luna octombrie 2022 (repetăm, doar pentru cei ce au promovat cu 10 examenul de la gradul II -2022).

 **Anul acesta se pot inscrie cu dosar candidatii la obtinerea gradelor didactice I si II care au depus cereri de preînscriere in anul scolar 2021-2022.**

 **Toate rapoartele scrise ale inspecțiilor trebuie sa fie insoțite de fisele de evaluare (copii conforme cu originalul).**

 Cadrele didactice înscrise la seriile de grade didactice I si II aflate deja in derulare iși pot susține inspecțiile in continuare, **fără a fi nevoite sa completeze o cerere in acest sens.** Trebuie doar sa solicite inspectorului de specialitate repartizarea unui metodist și să aducă la inspectorat o copie după raportul scris al inspecției.

 Documentele din dosarele de inscriere se depun in ordinea mentionata in lista atașată. **Dosarele incomplete nu se primesc !** **Conducerile unităţilor de învăţământ verifică existenţa şi legalitatea documentelor din dosarele de înscriere, îndeplinirea condiţiilor de înscriere, respectarea pre­vederilor legale (Directorii unităţilor şcolare îşi asumă responsabilitatea pentru veridicitatea datelor din fişa de înscriere).**

 **IMPORTANT : Dosarele de inscriere (dosare plic) se depun in dublu exemplar, unul in original ( cu legalizarile de rigoare) si unul in copie (autentificat de catre unitatea scolara).** Pe dosar se va scrie cu majuscule:

-Gradul didactic pentru care se face inscrierea și sesiunea/seria

-Numele, inițiala tatălui și prenumele, numele dupa casatorie

-Unitatea de învățământ

-Disciplina de examen

-Centrul Universitar solicitat

-Telefon candidat

-Telefon scoala/Telefon responsabil cu formarea